Ungdommens bystyre i Trondheim

Ungdommens bystyre i Trondheim (UB) en partipolitisk uavhengig høringsinstans i Trondheim kommune, bestående av ungdom i alderen 13 til 18 år. Ungdommens bystyre ble konstituert for første gang 9. mai 2005. 

Formål
Opprettelsen av Ungdommens bystyre bygget på et resonnement om at det er ungdom selv som vet best hvordan det er å være ung. Ungdommens Bystyre skal uttale seg i alle saker der det er viktig at unge blir hørt, men kan og ta opp viktige saker fra ungdommen selv og bringe disse videre.

Hovedmålene til Ungdommens bystyre er:

 UB har bestemmelsesrett på enkelte saker de mottar fra det ordinære bystyret.
 UB skal komme med synspunkter i alle saker som berører barn og unge.
 UB kan bevilge midler til tiltak for barn og unge
 UB representerer all barn og ungdom i Trondheim kommune.
 UB skal oppfordre til engasjement blant unge.

 Sammensetning 
Ungdommens bystyre består av en elev fra hver ungdomsskole og en elev fra hver videregående skole i Trondheim. På hver enkelt skole gjennomføres det valg til UB, og hver skoles elevråd er involvert i valgprosessen. Noen skoler har urnevalg, mens andre har hatt intervjuer.

 Involvering av barneskoleelever 
For å sikre barneskolenes delaktighet og informasjonsflyt til og fra UB, drives det også nettverksarbeid. Ungdomsskolens UB-representant skal derfor følge opp tilhørende barneskoler med informasjon, og ta saker fra barneskolene om det er behov for det..

Struktur
Ungdommens bystyre er delt opp i komiteer, og et formannskap bestående av ordfører, varaordfører, mediekonsulent og alle komitelederne.

Ungdommens bystyre er delt opp i følgende komiteer
 Miljø- og byutviklingskomiteen
 Kultur, idrett og friluftskomiteen
 Oppvekstkomiteen
 Finans- og bevilgningskomiteen

 Referanser 

Eksterne lenker
 Ungdommens Bystyre